Viborger Samler, 1847-05-06
J et Brudstykke af en Skrivelse fra Prof. Flor til Overlærer Sick i Odense, meddeelt i Dannevirke", hedder det: "Angaaende Jndholdet af Redacteur Kochs Brev til mig, da kan jeg kun med stor Vanskelighed overvinde min Modbydelighed for offentligen (thi jeg formoder, at De ikke beholder denne Skrivelse for Dem selv, hvad jeg heller ikke forlanger) at drøfte en privat Correspondence imellem fortrolige Venner; men vore Modstanderes mageløse Opførsel at publicere Brevet tvinger mig dog til at berøre det. Nogle nylig erholdte Efterretninger om den sørgelige aandelige Tilstand, hvori en stor Deel af Mellemslesvig befinder sig, og hvorved det desperate Resultat af Kirkesprogspørgsmaalet i Tønder Amt tilfulde lader sig forklare, havde gjort et stærkt Jndtryk paa Koch, der med sin levende Jndbildningskraft saae mange tusinde af sine slesvigske Landsmænd lige for vore Øine synke ned i aandelig, altsaa ogsaa i moralsk Død. Virksom som han er, tænkte han strax paa Midler til at møde og afværge denne Ulykke, saa meget mere som vi nu turde ansee Nordslesvig for nogenlunde sikkret imod Fortydskningsfaren. Han vilde derfor have den slesvigske Forening, der dog lider af en Feil, som han troede ei lod sig hæve, nemlig den oprindelige Lov, at dens Medlemmer ei ere forpligtede til noget bestemt aarlig Pengebidrag, og desuden er for talrig til med Lethed at bevæges, ophævet og en anden stiftet i dens Sted, hvis Formaal skulde gaae ud paa Mellemslesvigs aandelige Oplysning og Frelse for Fortydskning. Forsaavidt Rødding Høiskole var knyttet til den slesvigske Forening, kunde denne vigtige Anstalt, meente han, tilfalde Elevhusets Actionairer. Ved en saadan Forandring vilde vi tillige have den betydelige Fordeel, at vi føiede os efter Regjeringens Antipathi imod politiske Selskaber, som den slesvigske Forening dog paa en Maade havde været, og vilde derved formodentlig igjen faae den til at understøtte vore Bestræbelser til den danske Nationalitets Opretholdelse, medens den hidtil kun havde taget sig af Statens Eenhed. Disse Anskuelser vilde han have mig til at gaae ind paa. Dette er, som De ved at gjennemlæse Brevet vil see, i Grunden det hele Jndhold af dette, der er skrevet i stor Hast og i sidste Halvdeel i den oprømte og tillidsfulde Stemning, som kommer saa naturligt hos Den, der nu øiner Frelse, hvor han før kun saae Nød og Fare, J Flensborg skal en riig Kjøbmand af en fattig Mand have forlangt 30 Mk. Cour. (16 Rbd.) for en Tønde Rug. Det Sørgeligste derved er – bemærker Flensb. Zeit." – at man endnu tager Hatten dybt af og bukker sig for saadanne følesløse Folk, fordi de have - Penge Ved den paa Agerdyrkningsinstitutet paa Haraldslund, nylig afholdte offentlige Examen demitteredes 9 af de derværende Landvæsens=Elever, nemlig: Berendt M. Collin, Waldemar R. Cramer, Carl Chr. Alsing, Rasm. Østerby, Niels Aug. Bintzer, Jens Edv. Smidt, Erik C. Pontoppidan, Erik P. Clausen, Peter H. Sommerschild, der Alle erholdt til Hovedcharacteer: "Meget Godt, De specielle Characterer vare givne for følgende Fag; Agerdyrkningslære, Engeultur, Besætningsvæsen, Huusdyrenes Anatomi, Hestenes Exterieur, Forstvæsen, Botanik, Chemi, Physik, Mathematik, Nivellering og Landmaaling, samt practisk Arbeide i Marken og Huggehuset. (Ah. Av.